……….………(sz.) napirend

Előterjesztve:
Kerületfejlesztési Bizottsághoz

ELŐTERJESZTÉS

**a Képviselő-testület 2023. június 27-i rendes ülésére**

|  |  |  |
| --- | --- | --- |
|  |  |  |
| **Tárgy**: | Javaslat Településrendezési szerződés kötésére a Budapest II. kerület, belterület 15788/2 hrsz-ú telket érintő, Törökvész út – Csatárka út – Felső Zöldmáli út – Pitypang utca által határolt területre vonatkozóan. |
|  |  |  |
| **Készítette**: | ………………………………Trummer Tamás főépítész  |  |
|  |  |  |
| **Egyeztetve**: | ……………………………… |  |
|  | Szabó Gyula alpolgármester  |  |
|  |  |  |
| **Látta**: | ………………………………dr. Szalai Tiborjegyző |  |
|  |  |  |
|  | ………………………………dr. Silye Tamásjegyzői igazgató |  |

A napirend tárgyalása zárt ülést nem igényel.

**Tisztelt Képviselő-testület!**

A II. kerületi Törökvészi út és Csatárka utca találkozásánál lévő 15788/2 helyrajzi számú ingatlanon ideiglenes jelleggel már működő szabadtéri piac- és rendezvényterület állandó jellegű kialakítása kapcsán a terület tulajdonosa (MOL), illetve üzemeltetője (Pasa Piac Kft) megrendelte a Telepítési és Beépítési Tanulmánytervet (a továbbiakban: **TTT.**) Budapest Főváros Városépítési Tervező Kft-től.

A Képviselő-testület a 175/2022.(V.31.) számú határozatában döntött a Telepítési tanulmányterv elfogadásáról, valamint a Településrendezési szerződés előkészítéséről.

A területen működő Hello Buda gasztroudvar képviseletében Potoczky Csaba jár el. A **TTT.** célja — a terület adottságainak és a településrendezési kötelezettségek és jogszabályok figyelembe vétele mellett — fejlesztési beavatkozások megfogalmazása, a hely hosszú távú működése érdekében.

A tervezett beruházás megvalósulásához szükséges KÉSZ módosítási eljárás megindításáról a Képviselő-testület a 176/2022.(V.31.) számú határozatában döntött.

A TTT. képezi az alapját a *Településrendezési szerződés* *(TRSZ)* megkötésének. A fejlesztési szándékok esetlegesen lakosságot közvetlenül érintő terheinek és kockázatainak kezelésére a Beruházó és az Önkormányzat között kötendő *TRSZ-ben* rögzített feltételek adhatnak garanciát. A *TRSZ* elfogadásáról szóló döntés tehát, a szerződő felek vállalásait tartalmazzák, a Telepítési tanulmánytervvel összefüggésben szükségessé váló KÉSZ módosításra nincs hatással, az későbbi döntésekben realizálható.

Kérem a T. Képviselő-testületet, hogy a határozati javaslatot fogadja el!

**Határozati javaslat**

Budapest Főváros II. Kerületi Önkormányzat Képviselő-testülete úgy dönt, hogy a **Budapest II. kerület, belterület 15788/2 hrsz-ú telket érintő, Törökvész út – Csatárka út – Felső Zöldmáli út – Pitypang utca által határolt területre** a 175/2022.(V.31.) számú határozatában elfogadott Telepítési tanulmányterv alapján a határozati javaslat mellékletét képező Településrendezési szerződést megköti.

A Képviselő-testület felhatalmazza a Polgármestert az esetleges technikai jellegű módosításokkal kiegészített Településrendezési szerződés aláírására.

**Felelős:** Polgármester

**Határidő:** 2023. július 31.

*A határozati javaslat elfogadásához egyszerű többségű szavazati arány szükséges.*

**Budapest, 2023. június 22.**

 **Örsi Gergely**

polgármester

Külön dokumentumban:

* Településrendezési szerződés tervezet